ועדת הפנים ואיכות הסביבה, כנסת 18, פרוטוקול מספר 217, 2010-06-21 13:00

דוד אזולאי: אני פותח את הדיון בוועדת הפנים והגנת הסביבה.

דוד אזולאי: על סדר היום הצעת חוק לתיקון פקודת בתי הסוהר (מס 39) (עובדים אזרחיים), התשס"ט-2008, והצעת חוק המשטרה (דין משמעתי, בירור קבילות שוטרים והוראות שונות), (תיקון מס' 6) (עובדים אזרחיים), התשס"ט-2008.

דוד אזולאי: בפעם הקודמת פתחנו דיון ונעלנו אותו כיוון שהצדדים לא הגיעו לתוצאה.

דוד אזולאי: ביקשתי לא לקיים דיונים עד שנשמע מה קורה.

דוד אזולאי: כיוון שהנושא חשוב וחייבים להתקדם איתו, ביקשתי לקיים את הדיון כדי לשמוע אם מאז יש איזו שהיא התקדמות, איפה הדברים עומדים, איפה הנקודות שסוכמו ואיפה הנקודות שעדיין שנויות במחלוקת.

ענבל רונן: אנחנו מיפינו את כל הבעיות.

ענבל רונן: נשארו 3 בעיות.

ענבל רונן: יש את כל סוגי הפיטורים שאנחנו צריכים ליישב.

ענבל רונן: יש את עניין המשמעת, שאלה שני נושאים משפטיים שהגורמים המשפטיים ישקדו עליהם.

ענבל רונן: יש את העניין הכלכלי, שזה טבלאות השכר.

ענבל רונן: בעניין הזה הוחלפו טבלאות.

ענבל רונן: התבקשנו על ידי אלי יעקבי, יו"ר הסתדרות עובדי המדינה, לחשוב על מודל קצת שונה.

ענבל רונן: ההסתדרות ביקשה להעביר את הטבלאות האחרונות שהצענו לבוחן כלכלי מטעמה.

ענבל רונן: אנחנו מעריכים את המועד לסיום בכחודש וחצי עד חודשיים לכל המאוחר.

ענבל רונן: אחד מאבני הנגף שעמד בהתקדמות במו"מ היה מעמדם של אזרחים עובדי משטרה ושב"ס בתקופת הביניים.

ענבל רונן: הייתה מחלוקת בינינו בשאלה מה בדיוק יהיה מצבם.

ענבל רונן: עשינו איזה שהוא הסדר שלא ראינו עין בעין.

ענבל רונן: לאחרונה חתמנו על שני מסמכים ששומרים על זכויותיהם בתקופת הביניים עד לחתימת ההסכם הקיבוצי.

דוד אזולאי: הכנסת אמורה לצאת לפגרה ב-22 ביולי.

דוד אזולאי: מה הסיכויים שנביא את החוק הזה לקריאה שנייה ושלישית במושב הזה?

עפרה ברטוב: קשה לענות על השאלה הזאת.

ענבל רונן: טבלאות השכר זה לא דבר פעוט.

ענבל רונן: אנחנו עושים פה דירוגים חדשים, קונספציה חדשה של הסכם.

ענבל רונן: במקום שבתלוש יהיו 7000 תוספות תהיה שורה אחת או 2 שורות.

ענבל רונן: אנחנו העברנו את זה לבחינת ההסתדרות.

ענבל רונן: גם ההסתדרות רוצה לתת את דעתה אם זה מרע את המצב ביחס לדירוגים.

ענבל רונן: כל עוד לא נקבל את התייחסותם לטבלאות השכר לא נוכל לסגור .

ענבל רונן: אלה שלושת הנושאים.

ענבל רונן: יש כל מיני דברים קטנים שאפשר לסגור.

ענבל רונן: טבלאות השכר, המשמעת והפיטורים אלה דברים שהם בליבו של ההסכם.

איילת אליישר: ההחלטה להתלות את קידום החוק במו"מ הקיבוצי היא החלטה שלכם.

איילת אליישר: כאשר הגשנו את הצעת החוק הזאת הנחנו שהצעת החוק מדברת על הסדרי הקבע ומעגנת בתוכה אפשרות לקיים את המו"מ הקיבוצי.

איילת אליישר: אני לא חושבת שזה מונע את המשך קידום החוק.

דוד אזולאי: אם לא היינו מתלים את זה היינו נגררים עם החוק הזה הרבה מאוד זמן.

איילת אליישר: אני לא יכולה להסכים לאמירה הזאת.

איילת אליישר: אנחנו קבענו הסדרים שהם הסדרים כלליים.

איילת אליישר: אנחנו קבענו אפשרות לקבוע דברים במו"מ קיבוצי.

איילת אליישר: השאלה אם צריך להתלות דבר בדבר.

איילת אליישר: אנחנו הנחנו שאין צורך בדבר הזה.

איילת אליישר: נדמה לי שגם הסדרי הפיטורים שדובר עליהם זה לא משהו שמופיע בחוק אלא משהו שמופיע בהסכם.

איילת אליישר: העקרונות יישארו אותם עקרונות.

ענבל רונן: יש דברים בהצעת החוק שאנחנו חושבים עליהם שנית עם ההסתדרות, כמו הנושא של המשמעת.

דוד אזולאי: הייתי רוצה לשמוע מנציג ההסתדרות על הדברים שכבר הוסכם עליהם.

יאיר אלגאוי: רוב הנושאים המעוגנים בהסכם מוסכמים, למעט 3 הנושאים של פיטורים, משמעת וטבלאות השכר.

יאיר אלגאוי: יש הסכמה על כך שבמקום שיהיו המון סעיפים בתלוש השכר תהיה רק שורה אחת.

יאיר אלגאוי: יש איזה רצון להגיע לאיזו חדשנות.

יאיר אלגאוי: יש איזה תקדים כזה במעברי הגבול.

יאיר אלגאוי: אנחנו חותרים לכיוון הזה.

יאיר אלגאוי: אני רוצה לברך את אדוני היושב-ראש ואת חברי הוועדה על התרומה המכרעת שלכם לקידום המו"מ הזה.

יאיר אלגאוי: יידרש לנו עוד קצת זמן.

יאיר אלגאוי: אנחנו נפגשים מעת לעת.

יאיר אלגאוי: פגישה אחרונה הייתה רק בשבוע שעבר.

יאיר אלגאוי: הייתה פגישת מו"מ אצל יו"ר הסתדרות עובדי המדינה שלקח את הנושא אישית לידיו.

יאיר אלגאוי: הוא מוביל את המו"מ מטעם הסתדרות עובדי המדינה.

יאיר אלגאוי: קבענו שבימים הקרובים תיקבע פגישה משפטית בנושאים.

יאיר אלגאוי: אגב, נושא המשמעת מצוי בחוק.

רחל בציה: עניין המשמעת מוסכם.

יאיר אלגאוי: יש אבחנה בשירות המדינה בין פיטורי התאמה לפיטורי משמעת.

יאיר אלגאוי: בכל מה שנוגע למשטרה אין כמעט אבחנה, הכל יכול להיכנס לדין המשמעתי.

יאיר אלגאוי: אנחנו סבורים שצריך להתנהג אל האזרחים כאל עובדי מדינה בתחום הזה, לכן קבענו שנקיים דיון משפטי יחד איתם על הנושא הזה.

יאיר אלגאוי: אני מעריך שגם בנושא הזה נמצא את דרך המלך ליצור הסכמה.

יאיר אלגאוי: יישאר לנו הנושא הכלכלי של טבלאות השכר, שבו אני מעריך שנגיע להסכמה.

יאיר אלגאוי: פחות או יותר הם יודעים מה אנחנו רוצים ואנחנו יודעים לאן הם חותרים.

יאיר אלגאוי: אני לא חושב שהפער הוא כל כך גדול.

יאיר אלגאוי: סד זמנים של עוד חודש וחצי נחוץ במקרה הזה.

דוד אזולאי: אני מודה לך.

דוד אזולאי: בלי הלחץ שהוועדה הפעילה אני מסופק מאוד אם המו"מ היה מתקדם.

דוד אזולאי: יעיד על כך נציג ההסתדרות.

דוד אזולאי: אני מודה שבהתחלה לא התכוונתי לזה, אבל בסופו של דבר כאשר ראינו את התמשכות הדיונים לא הייתה ברירה אחרת אלא להתלות את זה בזה.

דוד אזולאי: מדי פעם נתקענו בכל מיני נושאים שלא ידענו לאן הם מובילים בהסכמים הקיבוציים, לכן גם הפסקנו את הדיונים ואיפשרנו למו"מ להתקדם.

דוד אזולאי: גם אם זה קשה לכם אבל נוח לאלה שהולכים לעבוד בשירות המשטרה והשב"ס, אני מבחינתי מרגיש שעשיתי שירות למען אותם אנשים.

דוד אזולאי: אני חושב שנסת

דוד אזולאי: פק בדיווח שקיבלנו מכם.

דוד אזולאי: אני שמח שיש התקדמות במו"מ בין משרד האוצר להסתדרות.

דוד אזולאי: ישנם 3 נושאים שהם עדיין בוויכוח ובמו"מ.

דוד אזולאי: זה הנושא של הפיטורים, המשמעת וטבלאות השכר.

דוד אזולאי: אני חושב שכל אחד הוא פרק רחב וגדול בפני עצמו.

דוד אזולאי: אני מאוד מקווה שהנושאים האלה ייגמרו כמה שיותר מהר.

דוד אזולאי: הייתי רוצה לסיים את זה בסוף המושב הזה, אבל אני מקבל את הדברים שזה לא מסתדר.

דוד אזולאי: אנחנו מקווים שבפגרה נסיים את זה כך שהממשלה תבקש להביא את זה להצבעה לקריאה שנייה ושלישית במהלך הפגרה.

דוד אזולאי: תודה רבה לכולם, הישיבה נעולה.